b'\n_START_ARTICLE_\nTopla, Timi\xc8\x99\n_START_SECTION_\nIstorie\n_START_PARAGRAPH_\n\xc3\x8empreun\xc4\x83 cu satele din jur, este amintit\xc4\x83 pentru prima dat\xc4\x83 \xc3\xaen documente de la 1514-1516, ca proprietate a lui George de Brandeburg. F\xc4\x83cea parte din distrctul M\xc4\x83n\xc4\x83\xc8\x99tur, jude\xc8\x9bul Hunedoara. \xc3\x8en 1597 apar\xc8\x9binea lui \xc8\x98tefan T\xc3\xb6r\xc3\xb6k iar la 1620 este donat\xc4\x83 lui Stefan Bethlen. \xc3\x8en perioada st\xc4\x83p\xc3\xa2nirii otomane \xc8\x99i a marilor b\xc4\x83t\xc4\x83lii dintre turci \xc8\x99i austrieci, a fost cel mai probabil pustiit\xc4\x83._NEWLINE_Dup\xc4\x83 cucerirea Banatului de austrieci, se face o conscrip\xc8\x9bie general\xc4\x83 \xc3\xaen 1717, care include \xc8\x99i localitatea Topla, cu 10 case, apar\xc8\x9bin\xc3\xa2nd de districtul F\xc4\x83get. Austriecii au numit-o Dobla. La \xc3\xaenceputul secolului XIX a intrat \xc3\xaen proprietatea erariului (statului). Mai t\xc3\xa2rziu este cump\xc4\x83rat\xc4\x83 de diferi\xc8\x9bi nobili maghiari: mai \xc3\xaent\xc3\xa2i baronul Vecsez, apoi de familia contelui Karatsonyi, de\xc8\x9bin\xc4\x83toarea multor propriet\xc4\x83\xc8\x9bi \xc3\xaen Banat. Maghiarii au numit-o \xc8\x99i ei Topla._NEWLINE_A fost din totdeauna un sat mic, locuit de rom\xc3\xa2ni. \xc3\x8en prezent este pe cale de dispari\xc8\x9bie.'